

# JÕELÄHTME VALLAVALITSUS

|  |  |
| --- | --- |
|  |    26.03.2025 nr 6-2/1120-1 |

 **„Kostivere alevik Aali tee 20 maaüksusele projekteerimistingimuste väljastamine detailplaneeringu olemasolul“ eelnõu edastamine**

Jõelähtme Vallavalitsus korraldab Kostivere alevik, Aali tee 20 maaüksusel kehtiva detailplaneeringu täpsustamiseks projekteerimistingimuste väljastamise menetlust vastavalt ehitusseadustiku § 31 lg 1, mille kohaselt tuleb korraldada projekteerimistingimuste väljastamise menetlus detailplaneeringu olemasolul avatud menetlusena. Vastavalt ehitusseadustiku § 31 lg 4 p 1 ja 2 esitatakse projekteerimistingimuste eelnõu kooskõlastamiseks asutusele, kelle seadusest tulenev pädevus on seotud projekteerimistingimuste taotluse esemega ja arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Ehitusseadustiku § 31 lg 4 alusel kaasab Jõelähtme Vallavalitsus projekteerimistingimuste menetlusse Kostivere alevik, Aali tee 20 maaüksuse naaberkinnistute maaomanikud ning asutused ja ettevõtted, kes on kooskõlastanud Kostivere alevik Jõeotsa maaüksuse detailplaneeringu, mis on kehtestatud Jõelähtme Vallavolikogu 02.03.2004 otsusega nr 86.

Edastame „Kostivere alevik Aali tee 20 maaüksusele projekteerimistingimuste väljastamine detailplaneeringu olemasolul“ eelnõu. Teil on võimalik esitada oma seisukoht projekteerimistingimuste eelnõu osas hiljemalt **11.04.2025**.aastal vallavalitsuse kantselei e-posti aadressil kantselei@joelahtme.ee (või postiaadressil Postijaama tee 7, Jõelähtme küla 74202).

Lugupidamisega

(*allkirjastatud digitaalselt*)

Andrus Umboja
vallavanem

Lisa: eelnõu „Kostivere alevik Aali tee 20 maaüksusele projekteerimistingimuste väljastamine detailplaneeringu olemasolul”.

Kaili Velleste

kaili.velleste@joelahtme.ee